Ledombolo

Ledombolo, (le tsebja gape bjalo ka umbhako,  ujeqe, dipapata ka Setswana le rostile ka Sexhosa), ke bootho bja setšo bja Afrika Borwa bjo bo fufuditšwego .  Ke dijo tšeo di tumilego tša go tlwaelega ka magaeng a mantši ka gare ga Afrika Borwa.  Borotho bjo bo apewa ka gare ga sebjana ka pitšeng ya meetse a go bela.  E fapana le dumpling ya setšo ka gore e lokišwa ka go šomiša sebidiši e sego lerole la go baka.  Go na le diphetogo tše di fapanego tša sebjana go dikologa Afrika Borwa. Ka setšo sa Mazulu, ledombolo le apewa le setšhwu go e na le go apewa le le tee ka pitšeng ye nngwe. Phapano yeo ya borotho bjo bo fufuditšwego e tsebega gare ga Mazulu bjalo ka uJeqe.  Ledombolo gantši le jewa le mehuta e fapafapanego ya dijo tša ka thoko tše bjalo ka setšhwu sa kgogo, setšhwu sa nama ya kgomo, setšhwu sa mosela wa pholo, setšhwu sa nku goba mogodu .